APSTIPRINĀTS
SIA “Jēkabpils ūdens”
Iepirkumu komisijas
2025.gada 21.marta sēdē
protokols Nr.1

[bookmark: _Hlk42786885][bookmark: _Hlk41292861]Tirgus izpētes
“Mehānisko ūdens patēriņa skaitītāju piegāde”
(identifikācijas Nr. JŪ – TI 4/2025)
Nolikums

1. Pasūtītājs: 
Sabiedrība ar ierobežotu atbildību “Jēkabpils ūdens”
Reģistrācijas numurs: 45403000395
Juridiskā adrese: Jaunā iela 60, Jēkabpils, Jēkabpils nov. LV - 5201
Banka: A/S SEB banka
Kods: UNLALV2X
Norēķina konta Nr.LV80UNLA0009000508309
Kontaktpersona: Artūrs Glāznieks, Tālr.:26802699, e-pasts: arturs.glaznieks@jekabpilsudens.lv
Par tehniskiem jautājumiem- Dainis Raubiškis, tālr. 29102647

2. Tirgus izpētes priekšmets un apjoms 
2.1. Mehānisko ūdens patēriņa skaitītāju piegāde, kas veicama saskaņā ar tirgus izpētes Nolikumu un tehniskās specifikācijas prasībām (2.pielikums). 
2.2. Iepirkuma priekšmeta CPV kods: 38421100-3 Ūdens skaitītāji.
2.3. Iepirkums nav sadalīts daļās. Pretendentam piedāvājums jāsagatavo par visu iepirkuma priekšmeta kopumu.
2.4. Paredzamā līgumcena: līdz 41 999,00 EUR (bez PVN).
2.5. [bookmark: _Hlk532979423][bookmark: _Hlk532979383]Līguma izpildes termiņš: ūdens patēriņa skaitītāji jāpiegādā 10 (desmit) dienu laikā pēc pasūtītāja pieprasījuma.

3. Piedāvājuma iesniegšanas vieta, datums un laiks
3.1. [bookmark: _Hlk187739127]Piedāvājumi jāiesniedz līdz 2025.gada 7.aprīlim, plkst. 10:00. Piedāvājumi, kas iesniegti pēc minētā termiņa, netiek atvērti.
3.2. Piedāvājumu iesniedz sagatavotu latviešu valodā elektroniski, parakstītu ar drošo elektronisko parakstu, līdz noteiktajam termiņam, nosūtot to uz e-pastu: info@jekabpilsudens.lv.
3.3. Pretendents var iesniegt piedāvājumu, kas tiek šifrēts ar paroli, lai to nevar atvērt līdz tirgus izpētes uzaicinājumā norādītajam piedāvājumu iesniegšanas termiņam. 
3.4. Gadījumā, ja pretendents piedāvājumu šifrē ar paroli, pretendentam ne vēlāk kā 15 (piecpadsmit) minūšu laikā pēc piedāvājumu iesniegšanas termiņa beigām uz e-pasta adresi info@jekabpilsudens.lv jānosūta derīga parole “nobloķētā” dokumenta atvēršanai. Gadījumā, ja parole netiek saņemta, tiek uzskatīts, ka piedāvājums nav iesniegts.
3.5. [bookmark: _Hlk187739013]Piedāvājuma derīguma termiņš: 60 (sešdesmit) dienas no piedāvājumu iesniegšanas termiņa beigu datuma.
3.6. Piedāvājums jāiesniedz norādot: Piedāvājums tirgus izpētei “Mehānisko ūdens patēriņa skaitītāju piegāde”,  identifikācijas Nr. JŪ- TI 4/2025.

4. [bookmark: _Toc145916135][bookmark: _Hlk187737674][bookmark: _Hlk42605779]Vispārējās prasības pretendentiem
4.1. Par pretendentiem var būt personas, kuras atbilst šī nolikuma prasībām un kuras pēc savas brīvas gribas izpausmes izsaka vēlēšanos piedalīties tirgus izpētē un saskaņā ar Latvijas Republikā spēkā esošajiem normatīvajiem aktiem ir tiesīgas veikt tirgus izpētē noteiktā priekšmeta darbus. Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs.
4.2. Ieinteresētajam pretendentam, pirms piedāvājuma iesniegšanas ir pienākums iepazīties ar visu informāciju, kas ir publicēta pasūtītāja mājas lapā attiecībā uz šo tirgus izpētes procedūru un ievērtēt to savā piedāvājumā.
4.3. Pretendents sedz visus izdevumus, kas saistīti ar piedāvājuma sagatavošanu un iesniegšanu. 
5. [bookmark: _Hlk187739832]Pretendenta iesniedzamie dokumenti:
5.1. Pretendenta pieteikums par dalību iepirkumā (1.pielikums). 
5.1.1. [bookmark: _Toc482911408]Piedāvājuma dokumentus paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
5.1.2. Ja piedāvājumu iesniedz personu grupa, pieteikumu paraksta visas personas, kas ietilpst personu grupā. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu.
5.1.3. [bookmark: _Hlk187752520]Piedāvājumu iesniedzot parakstītu ar drošo elektronisko parakstu, Pretendents piedāvājuma noformēšanā ievēro Elektronisko dokumentu likumā un 2005.gada 28. jūnija Ministru kabineta noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskām un juridiskām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku.
5.1.4. Ja Pretendents iesniedzis kāda dokumenta kopiju, to apliecina atbilstoši spēkā esošo normatīvo aktu prasībām. Ja dokumenta kopija nav apliecināta atbilstoši spēkā esošo normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, SPSIL 47.panta astotās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
5.1.5. Iesniedzot piedāvājumu, Pretendents pilnībā atzīst visus nolikumā (t.sk. tā pielikumos un formās, kuras ir ievietotas šīs tirgus izpētes sadaļā) ietvertos nosacījumus.
5.1.6. Iesniegtie piedāvājumi, izņemot, ja pretendents piedāvājumu atsauc, paliek Pasūtītāja īpašumā.
5.2. Tehniskais piedāvājums.
5.2.1. Pretendents iesniedz Tehnisko piedāvājumu, kas sagatavots un aizpildīts atbilstoši Nolikumam pievienotajai formai (2.pielikums), un saskaņā ar Tehniskajā specifikācijā minētajiem nosacījumiem. Pretendents, aizpildot šo formu, sniedz apliecinājumu par prasību izpildi un apraksta tos, vai sniedz precīzu atsauci uz tehniskajam piedāvājumam pievienotajiem dokumentiem, kur minēto informāciju var atrast. Informācija norādāma tādā apjomā, lai Iepirkuma komisija varētu veikt tehniskā piedāvājuma atbilstības pārbaudi un piedāvājumu vērtēšanu atbilstoši  Nolikumā  noteiktajām prasībām.
5.3. Finanšu piedāvājums.
5.3.1. Pretendents iesniedz Finanšu piedāvājumu, kas sagatavots un aizpildīts atbilstoši Nolikumam pievienotajai formai (3.pielikums) un ko parakstījis Pretendenta pārstāvis ar paraksta tiesībām vai Pretendenta pilnvarotā persona.
5.3.2. Piedāvātajā līgumcenā (bez PVN) tiek iekļautas visas ar iepirkuma priekšmetu saistītās izmaksas, atlaides un piemaksas, kā arī visi nodokļi (izņemot pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar tirgus cenu svārstībām plānotajā līguma darbības laikā.

6. [bookmark: _Hlk187740360]Piedāvājumu vērtēšana un lēmuma pieņemšana 
6.1. Piedāvājumi, kuri būtiski neatbilst Nolikumā noteiktajām noformējuma prasībām var tikt noraidīti. Pēc Pretendentu iesniegto piedāvājumu atvēršanas Iepirkuma komisija slēgtās sēdēs veic piedāvājumu izvērtēšanu.
6.2. Par tirgus izpētes uzvarētāju tiks atzīts pretendents, kura piedāvājums atbildīs nolikumam un tehniskajai specifikācijai un kurš piedāvās viszemāko cenu. 
6.3. [bookmark: _Hlk42610729]Pasūtītājs ir tiesīgs pieprasīt pretendentam izskaidrot iesniegto piedāvājumu. Pretendentam ir pienākums sniegt skaidrojumu pieprasījumā norādītajā termiņā. Ja skaidrojums netiek iesniegts noteiktajā termiņā, pasūtītājam ir tiesības pretendentu izslēgt no turpmākas dalības tirgus izpētē. 
6.4. Ar tirgus izpētes uzvarētāju tiks slēgts līgums atbilstoši tehniskajai specifikācijai un pretendenta piedāvājumam. Iepirkuma līguma summas indeksācija izmaksu pieauguma dēļ netiek paredzēta.
6.5. Pēc lēmuma pieņemšanas 3 (trīs) dienu laikā pasūtītājs informēs visus pretendentus par iepirkuma komisijas pieņemto lēmumu, nosūtot informāciju elektroniski uz pretendentu norādīto e-pastu.
6.6. Pretendentiem ir pastāvīgi jāseko līdzi aktuālajai informācijai pasūtītāja mājas lapā par konkrēto tirgus izpēti. Pasūtītājs nav atbildīgs par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
6.7. Paziņojums par rezultātiem tiks publicēts pasūtītāja mājas lapā: www.jekabpilsudens.lv 

7. Iepirkuma komisijas pienākumi un tiesības
7.1. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
7.2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai Pretendents izskaidro dokumentus, kas iesniegti komisijai. 
7.3. Tiesības labot aritmētiskās kļūdas Pretendenta piedāvājumā, informējot par to Pretendentu. 
7.4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
7.5. Iepirkuma komisija ir tiesīga Pretendentu kvalifikācijas un piedāvājumu atbilstības pārbaudi veikt tikai Pretendentam, kuram būtu piešķiramas iepirkuma līguma slēgšanas tiesības. 
7.6. Iepirkumu komisija ir tiesīga jebkurā brīdi pārtraukt vai izbeigt iepirkumu un neslēgt līgumu, kā arī noraidīt Pretendenta piedāvājumu, ja Pretendenta piedāvātā cena pārsniedz Pasūtītāja budžeta iespējas. 
7.7. Tiesības izvēlēties nākamo piedāvājumu no piedāvājumiem ar zemāko cenu, ja izraudzītais Pretendents nenoslēdz iepirkuma līgumu ar Pasūtītāju tā norādītajā termiņā.
7.8. Tiesības izdarīt grozījumus šajā tirgus izpētes procedūras nolikumā pirms piedāvājumu iesniegšanas termiņa beigām, to publiskojot.
7.9. Pasūtītājs jebkurā brīdī var pieņemt lēmumu par tirgus izpētes izbeigšanu vai piedāvājumu iesniegšanas termiņa pagarināšanu.

8. [bookmark: _Hlk187754056] Saziņa
8.1. Saziņa starp pasūtītāju un ieinteresētajiem pretendentiem tirgus izpētes procedūras ietvaros notiek latviešu valodā, izmantojot elektronisko pastu.
8.2. Ieinteresētais pretendents saziņas dokumentu nosūta uz Nolikumā norādīto pasūtītāja elektronisko pasta adresi un Pasūtītāja kontaktpersonas elektronisko pasta adresi. 
8.3. Pasūtītājs (iepirkuma komisija) saziņas dokumentu nosūta uz ieinteresētā pretendenta norādīto elektroniskā pasta adresi.
8.4. Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz 5 (piecu) darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām.
8.5. Ja pasūtītājs sniedz papildu informāciju, tas vienlaikus ar papildu informācijas nosūtīšanu ieinteresētajam pretendentam, kas uzdevis jautājumu, ievieto šo informāciju mājas lapā internetā, kurā ir pieejams Nolikums, norādot arī uzdoto jautājumu.	
8.6. Ja pasūtītājs izdarījis grozījumus tirgus izpētes procedūras dokumentos, tas ievieto informāciju par grozījumiem mājas lapā internetā, kurā ir pieejams Nolikums.
8.7. Pasūtītājs tirgus izpētes ietvaros iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.
[bookmark: _Hlk42605867]
Pielikumi:
1.	Pieteikums dalībai iepirkumā; 
2.	Tehniskā specifikācija/ tehniskais piedāvājums;
3.	Finanšu piedāvājums;
4.	Līguma projekts.


Iepirkumu komisijas priekšsēdētājs 						A.Glāznieks


1.pielikums
PIETEIKUMS DALĪBAI TIRGUS IZPĒTĒ
“Mehānisko ūdens patēriņa skaitītāju piegāde” 
tirgus izpētes identifikācijas Nr. JŪ - TI 4/2025

Datums___________                             SIA “Jēkabpils ūdens” iepirkumu komisijai
Informācija par Pretendentu:
	nosaukums
	

	reģistrācijas numurs
	

	juridiskā adrese
	

	e-pasta adrese
	

	tālruņa numurs
	

	 bankas rekvizīti
	

	pretendenta pārstāvja vārds, uzvārds, amats, tā pilnvaras apliecinošs dokuments, kontaktinformācija
	


ar šā pieteikuma iesniegšanu Pretendents: 
1. Piesakās piedalīties iepirkumā “Mehānisko ūdens patēriņa skaitītāju piegāde” (ID Nr. JŪ – TI 4/2025).
2. Apņemas ievērot tirgus izpētes nolikuma (t.sk. pielikumu) prasības un piekrīt visiem tā noteikumiem, kā arī līguma projekta noteikumiem. 
3. Apliecina gatavību veikt tehniskajā specifikācijā minētos pakalpojumus par finanšu piedāvājumā norādītajām cenām un apliecina, ka ir pilnībā iepazinies ar tehnisko specifikāciju un piedāvājuma cenā ir iekļautas visas izmaksas, kas saistītas ar preces piegādi, kā arī Latvijā vai ārvalstīs maksājamie nodokļi un nodevas.
4. Apliecina, ka pretendenta saimnieciskā darbība nav apturēta vai pārtraukta, nav uzsākts process par pretendenta maksātnespēju vai bankrotu, likvidāciju.
5. Atbilstība mazā vai vidējā uzņēmuma definīcijai[footnoteRef:1]: Pretendents __________ atbilst _______ uzņēmuma definīcijai (pretendentam jānorāda nepieciešamā informācija). [1:  Skat. https://www.iub.gov.lv/lv/skaidrojums-mazie-un-videjie-uznemumi.] 

6. Apliecina, ka sagatavojot un iesniedzot šo piedāvājumu, ir izpildījuši Eiropas Parlamenta un Padomes 2016.gada 27.aprīļa Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti, ar kuru atceļ Direktīvu 95/46/EK (Vispārīgā datu aizsardzības regula), prasības attiecībā uz tām fiziskajām personām, kuras norādītas piedāvājumā.
7. Apliecina, ka ir pilnībā iepazinies ar visu dokumentāciju, kas nepieciešama tirgus izpētes līguma izpildei ir pilnībā saprotama un par to iebildumu nav un arī nākotnē tādus necels.
8. Apliecina, ka visa piedāvājumā ietvertā informācija ir pilnīga un patiesa.
9. Apliecina, ka ir iesniedzis piedāvājumu neatkarīgi no konkurentiem[footnoteRef:2] un bez konsultācijām, līgumiem vai vienošanām, nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas. [2:  Šī apliecinājuma kontekstā ar terminu “konkurents” apzīmē jebkuru fizisku vai juridisku personu, kura nav Pretendents un kura: 1) iesniedz piedāvājumu šim iepirkumam; 2) ņemot vērā tās kvalifikāciju, spējas vai pieredzi, kā arī piedāvāto pakalpojumu, varētu iesniegt piedāvājumu šim iepirkumam.] 

10.  Apliecinām, ka Pretendentam Latvijā nav Valsts ieņēmumu dienesta vai valstī, kurā tas reģistrēts vai kurā atrodas tā pastāvīgā dzīvesvieta, nav ārvalsts kompetentās institūcijas administrēti nodokļu (nodevu) parādi, kas kopsummā kādā no valstīm pārsniedz 150 euro.
11. Apliecinām, ka Pretendentam nav pasludināts maksātnespējas process, apturēta Pretendenta saimnieciskā darbība, Pretendents netiek likvidēts. 
12. Apliecinām, ka uz Pretendentu neattiecas Starptautisko un Latvijas Republikas nacionālo sankciju likuma 11.1panta pirmās daļas izslēgšanas nosacījumi. 
13. Atļaujam Pasūtītājam apstrādāt savus fiziskas personas datus saskaņā ar Vispārīgo datu aizsardzības regulu.
	
Kopējā piedāvājuma līgumcena: EUR			 ( 					) bez PVN.
[bookmark: _Hlk187738666]

2. Pielikums 

TEHNISKĀ SPECIFIKĀCIJA / TEHNISKAIS PIEDĀVĀJUMS
[bookmark: _Hlk158723995]“Mehānisko ūdens patēriņa skaitītāju piegāde” 
tirgus izpētes identifikācijas Nr. JŪ - TI 4/2025

Prasības mehāniskajiem ūdens patēriņa skaitītājiem:
1. Jāatbilst:
1.1. Ministru kabineta 22.08.2006. noteikumu Nr.664 “Noteikumi par metroloģiskajām prasībām ūdens patēriņa skaitītājiem” prasībām, 
1.2. Ministru kabineta 12.04.2016. noteikumu Nr.212 “Mērīšanas līdzekļu metroloģiskās prasības un to metroloģiskās kontroles kārtība” prasībām, 
1.3. Eiropas Parlamenta un Padomes 2004.gada 31.marta Direktīvas 2004/22/EC par mērinstrumentiem prasībām.
2. [bookmark: _Hlk157593467]Skaitītāja tips: mehānisks, paredzētais lietošanas tips: dzeramā ūdens patēriņa uzskaite, paredzēts aprīkot ar attālinātās datu nolasīšanas moduļiem.. .
3. Skaitītājam jābūt vienstrūklas (DN 15mm), sausā tipa skaitītājs ar misiņa vai bronzas korpusu. Skaitītājs izmantojams patērēta auksta (300 C) un/vai karsta (900 C) ūdens daudzuma uzskaitei. 
4. Skaitītāja displejā jāparāda pilni uzskaitītie m3 (kubikmetri), vienas iedaļas vērtība x 0,0001. 
5. Skaitītājiem jābūt izgatavotiem ne agrāk kā to piegādes gadā.
6. Skaitītāji piemēroti uzstādīšanai horizontāli. 
7. Augsta aizsardzība pret ārējiem magnētiskajiem laukiem.
8. Skaitītājiem ir jābūt sertificētiem izmantošanai Eiropas Savienībā, tiem ir veikta atbilstības novērtēšana un tie marķēti ar CE marķējumu, tā pirmreizējā verificēšana veikta Eiropas Savienībā. Piedāvātajiem skaitītājiem tiek nodrošināta un piegādājot iesniegta atbilstības deklarācijas kopija, lietošanas instrukcija. 
9. Piegādāto ūdens skaitītāju garantija ir vismaz 24 mēneši no nodošanas-pieņemšanas akta parakstīšanas brīža. Piegādātājs garantē piegādātās preces kvalitāti un nodrošina preces ražotāja garantijas saistību izpildi attiecībā uz visām piegādātajām Precēm tādos termiņos un apjomā, kādā to deklarē šo Preču ražotājs.
10. Piegādes vieta: SIA “Jēkabpils ūdens”, Jaunā iela 60, Jēkabpils, Jēkabpils novads. Piegādes termiņš: 10 (desmit) dienu laikā no pasūtījuma abpusējās akceptēšanas dienas.
Piegādājamo ūdens patēriņa skaitītāju raksturojums:
	Nr. p. k.
	
Preces nosaukums
	Pretendenta piedāvājuma apraksts norādot raksturlielumus un atbilstību prasībām


	1. 
	DN 15 -1/2” L80 T30 ar saskrūvēm
	

	2. 
	DN 15 1/2” L110 T30 ar saskrūvēm
	

	3. 
	DN 15 1/2” L80 T90 ar saskrūvēm
	

	4. 
	DN 15 1/2” L110 T90 ar saskrūvēm
	


[bookmark: _Hlk158733550]
	Pretendenta pārstāvis
	

	
	(amats, paraksts, vārds, uzvārds)




3.Pielikums

FINANŠU PIEDĀVĀJUMS
“Mehānisko ūdens patēriņa skaitītāju piegāde” 
tirgus izpētes identifikācijas Nr. JŪ – TI 4/2025
[bookmark: _Hlk43114112]
	Nr. p. k.
	Preces nosaukums
	Mēr
vienība
	Daudzums
	Cena par vienību
EUR 
(bez PVN)*
	Kopā EUR 
(bez PVN)

	1
	2
	3
	4
	5
	5

	1. 
	[bookmark: _Hlk43114323]DN15-1/2” L80 T30 ar saskrūvēm
	
gab.
	
500
	
	

	2. 
	DN15-1/2” L110 T30 ar saskrūvēm
	
gab.
	
1000
	
	

	3. 
	DN15-1/2” L80 T90 ar saskrūvēm
	
gab.
	
100
	
	

	4. 
	DN15-1/2” L110 T90 ar saskrūvēm
	
gab.
	
200
	
	

	Līgumcena (bez PVN)
	

	PVN ____ %
	

	Līguma summa (ar PVN)
	


*Finanšu piedāvājumā norādītajā Preces cenā ir iekļautas visas izmaksas, kas saistītas ar minēto Preču piegādi, transporta izdevumi, garantijas nodrošināšana, nodokļi (izņemot – PVN), nodevas u.c. izmaksa, kas nepieciešamas Līguma izpildei.


	
Pretendenta pārstāvis
	

	
	(amats, paraksts, vārds, uzvārds)





Projekts
4.Pielikums
[bookmark: _Hlk94692587]LĪGUMS Nr. _________________
Jēkabpils novadā                                                                                        ____________
Sabiedrība ar ierobežotu atbildību “Jēkabpils ūdens”, reģistrācijas Nr. 45403000395, juridiskā adrese: Jaunā iela 60, Jēkabpils, Jēkabpils novads, LV-5201, kuru pārstāv tās valdes loceklis Artūrs Smagars, turpmāk tekstā – Pasūtītājs, no vienas puses, un
_____________________, reģistrācijas Nr.____________, adrese ____________, kuru pārstāv __________ _________, turpmāk tekstā – Piegādātājs, no otras puses,
abi kopā, turpmāk – Puses, bet atsevišķi – Puse, 
pamatojoties uz tirgus izpētes “Mehānisko ūdens patēriņa skaitītāju piegāde”, identifikācijas Nr. JŪ- TI 4/2025, turpmāk – Iepirkums, rezultātiem un Piegādātāja iesniegto piedāvājumu, izsakot savu brīvo gribu bez viltus, spaidiem un maldības, noslēdz šāda satura piegādes līgumu, turpmāk – Līgums:
1. Līguma priekšmets
1.1. Pasūtītājs pērk un Piegādātājs pārdod un piegādā saskaņā ar Tehnisko specifikāciju/ piedāvājumu (Līguma 1.pielikums) un Pretendenta piedāvājumu (Līguma 2.pielikums) mehāniskos ūdens patēriņa skaitītājus (turpmāk – Prece).
1.2. Kopējais Līguma 1.1.punktā noteiktais Preču apjoms Līguma darbības laikā var mainīties, saskaņā ar Pasūtītāja vajadzībām, ņemot vērā Finanšu piedāvājumā (Līguma 2.pielikums) noteikto cenu par vienību. 
1.3. Pasūtītājs patur tiesības, nepieciešamības gadījumā, pasūtīt lielāku Preču skaitu, kā tas norādīts Iepirkumā, šādā gadījumā Preces cena tiek noteikta atbilstoši 2.pielikumā noteiktajām cenām, bet nepārsniedzot līgumcenu, kāda norādīta Iepirkuma dokumentācijā kā paredzama līgumcena.

2. Preču piegādes termiņš
2.1. Līguma 1.1.punktā norādīto Preci Piegādātājs piegādā pēc pasūtītāja pieprasījuma, bet ne vēlāk, kā 10 (desmit) dienu laikā pēc Pasūtītāja pasūtījuma saņemšanas dienas.
2.2. Piegādātājs apņemas piegādāt Preci sekojošā adresē - SIA “Jēkabpils ūdens”, Jaunā ielā 60,  Jēkabpils, Jēkabpils novads, LV-5201.

3. Preču piegādes, kvalitātes atbilstības pārbaudes un atgriešanas kārtība
3.1. Preces pieņemšana notiek Pasūtītāja pārstāvja klātbūtnē, piedaloties Piegādātāja pārstāvim. Par konkrētu Preces piegādes dienu Piegādātājs informē Pasūtītāju vismaz divas darba dienas iepriekš. 
3.2. Atbildīgās personas –
3.2.1. no Pasūtītāja puses: tehniskais direktors/struktūrvienības Ūdens ieguve, uzkrāšana un sagatavošana, piegāde un padeve vadītājs Dainis Raubiškis, mob.tālr.29102647, e-pasts: dainis.raubiskis@jekabpilsudens.lv;
3.2.2. no Piegādātāja puses: _____
3.3. Atbildīgās personas ir pilnvarotas Pasūtītāja un Piegādātāja vārdā parakstīt Preces pieņemšanas-nodošanas aktus un citu dokumentāciju, kura saistīta ar Preces piegādi šī līguma izpildes ietvaros.
3.4. Pasūtītājs nepieņem Līguma nosacījumiem neatbilstošu Preci. Par atklātiem trūkumiem, neatbilstošu Preci vai savstarpējām pretenzijām tiek sastādīts akts. Ja Preces pieņemšanas laikā jebkura no Pusēm konstatē, ka Prece ir bojāta, nekvalitatīva vai citādi neatbilst Līguma nosacījumiem, Piegādātājs novērš šo trūkumu 10 dienu laikā no tā atklāšanas dienas. Atklāto trūkumu novēršana neietekmē Līgumā noteikto Preces piegādes termiņu, līdz ar ko neatbrīvo Piegādātāju no negatīvajām sekām, kas izriet no šā termiņa neievērošanas.
3.5. Piegādātājs uzņemas atbildību par piegādātās Preces atbilstību Tehniskajā specifikācijā minētajām prasībām un īpašībām.  
3.6. Piegādātājs garantē piegādātās Preces kvalitāti un nodrošina Preces ražotāja garantijas saistību izpildi attiecībā uz visu piegādāto Preci tādos termiņos un apjomā, kādā to deklarē Preces ražotājs, bet ne mazāk, kā 24 mēneši no preces pieņemšanas brīža.
3.7. Visas ar Preces piegādi saistītās izmaksas sedz Piegādātājs. Piegādātājs, parakstot Līgumu apliecina, ka Līguma summa ir aprēķināta, par pamatu ņemot visus Pasūtījuma izpildei nepieciešamos izdevumus, tajā skaitā piegādes izdevumus, un Pasūtītājam nekādi papildus maksājumi par Preces piegādi nav jāveic.
3.8. Pasūtītājs ir tiesīgs vienpusēji lauzt Līgumu 5 (piecas) kalendāra dienas iepriekš rakstiski brīdinot Piegādātāju, kā arī gadījumos, pamatojoties uz Starptautisko un Latvijas Republikas nacionālo sankciju likums 11.1 pantu. 

4. Līguma summa, apmaksas noteikumi un Pušu atbildība
4.1. Līguma kopējā summa ir _____________ EUR (_____________), kas sastāv no līgumcenas ___________ EUR (________________) un pievienotās vērtības nodokļa 21% ___________ EUR ( ________).
4.2. Piegādātāja veiktā Preču piegāde tiek uzskatīta par veiktu atbilstoši Līguma nosacījumiem tikai pēc Preču pavadzīmes parakstīšanas brīža.
4.3. Piegādātājs sagatavo rēķinu elektroniski un nosūta to uz Pasūtītāja e-pasta adresi: info@jekabpilsudens.lv. Elektroniski sagatavotais rēķins ir derīgs bez paraksta. Parakstot Līgumu, Pasūtītājs apliecina, ka piekrīt rēķinu saņemt elektroniski un apņemas nekavējoties ziņot Piegādātājam par izmaiņām e-pasta adresē.
4.4. Pasūtītājs veikto Piegādi apmaksā Piegādātājam ar pārskaitījumu uz Piegādātājam norādīto bankas norēķinu kontu 10 (desmit) darba dienu laikā no preču saņemšanas un attiecīga rēķina saņemšanas dienas. Rēķinā jābūt norādītam Līguma numuram un datumam.
4.5. Līguma apmaksa tiek veikta par piegādātiem skaitītājiem saskaņā ar faktisko piegādes izpildes apjomu.
4.6. Ja Piegādātājs nokavē savu no Līguma izrietošo saistību izpildi, tas maksā Pasūtītājam līgumsodu 0,1 % apmērā no attiecīgā pasūtījuma līgumcenas par katru saistību izpildes nokavējuma dienu, bet ne vairāk kā 10 % no līgumcenas.
4.7. Ja Pasūtītājs nokavē savu no Līguma izrietošo saistību izpildi, tas maksā Piegādātājam līgumsodu 0,1 % apmērā no kavētā maksājuma summas par katru saistību izpildes nokavējuma dienu, bet ne vairāk kā 10 % no kavētā maksājuma summas.
4.8. Līgumsoda samaksa neatbrīvo Puses no līgumsaistību izpildes. Līgumsoda piemērošana netiek uzskatīta par zaudējumu atlīdzību. Pasūtītājam ir tiesības ieturēt aprēķināto līgumsodu no jebkurām Piegādātājam izmaksājamām summām.
4.9. Piegādātājs apņemas piegādāt Pasūtītāja prasībām atbilstošu kvalitatīvu Preci Pasūtītājam saskaņā ar Tehniskās specifikācijas nosacījumiem, nodot Pasūtītājam īpašumā Preces ražotāja, kontrolējošās iestādes vai citas institūcijas izsniegtos dokumentus, kas apliecina Preces atbilstību noteiktiem standartiem, izskaidro Preces darbības principus un/vai drošības noteikumus, kā arī izsniegt Pasūtītājam citus dokumentus, kuri tam varētu būt noderīgi Preces ekspluatācijas laikā (pases, sertifikāti u.c.).
4.10. Gadījumā, ja Piegādātājs neievēro Līguma noteikumus, nepiegādā Preci Līgumā noteiktajā kārtībā un termiņā, Pasūtītājam ir tiesības vienpusēji atkāpties no Līguma, 3 (trīs) dienas iepriekš rakstiski par to paziņojot Piegādātājam.
4.11. Puses ir savstarpēji atbildīgas par Līgumā noteikto saistību neizpildi vai nepietiekošu to izpildi, saskaņā ar Latvijas Republikas normatīvajiem aktiem.

5. Personas datu aizsardzība
5.1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām – jebkura informācija, kas attiecas uz identificētu vai identificējamu fizisku personu (identificējama persona ir tāda, kuru var tieši vai netieši identificēt, jo īpaši, atsaucoties uz identifikatoru, piemēram, personas vārdu, uzvārdu, identifikācijas numuru, atrašanās vietas datiem, tiešsaistes identifikatoru vai vienu vai vairākiem fiziskajai personai raksturīgiem fiziskās, fizioloģiskās, ģenētiskās, garīgās, ekonomiskās, kultūras vai sociālās identitātes faktoriem), turpmāk tekstā – Personas dati, Puses apņemas:
5.1.1.  nodrošināt Personas datu konfidencialitāti un Personas datus izmantot tikai Līgumā noteikto pienākumu pildīšanai un mērķu sasniegšanai;
5.1.2. bez otras Puses rakstiskas piekrišanas šos Personas datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru.
5.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.
5.3. Apstrādājot Personas datus, Pusēm ir pienākums ievērot Latvijas Republikā spēkā esošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

6. Nepārvarama vara
6.1. [bookmark: _Hlk94708077]Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, to pieņemšanu un stāšanos spēkā.
6.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un pēc pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
6.3. Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi iepriekšminēto paziņojumu un pierādījumu iesniegšanas kārtību, tās apgalvojumi nav uzskatāmi par nepārvaramas varas apstākļiem atbilstošiem.
6.4. Ja nepārvaramas varas apstākļi turpinās ilgāk par 1 (vienu) mēnesi, Pusēm jāvienojas par saistību izpildes atlikšanu, izbeigšanu vai turpināšanas procedūru.
7. Citi noteikumi
7.1. Līgums stājas spēkā tā abpusējas parakstīšanas brīdī un ir spēkā 12 (divpadsmit) mēnešus no Līguma spēkā stāšanās dienas.
7.2. Puses ir tiesīgas vienpusēji atkāpties no Līguma, brīdinot otro pusi par to 10 (desmit) darba dienas iepriekš.
7.3. Pusēm ir tiesības vienpusēji izbeigt Līgumu, ja viena no Pusēm likumā noteiktajā kārtībā tiek atzīta par maksātnespējīgu vai bankrotējušu vai pret to uzsākts likvidācijas process.
7.4. Līguma grozījumi un papildinājumi ir spēkā tikai tad, ja tie noformēti rakstveida un ir abu Pušu parakstīti, tie ir pievienojami Līgumam un kļūst par tā neatņemamu sastāvdaļu. 
7.5. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību, un šādā gadījumā Pusēm ir pienākums piemērot Līgumu atbilstoši spēkā esošo normatīvo aktu prasībām.
7.6. Puses nav tiesīgas pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez otras Puses rakstiskas piekrišanas.
7.7. Līgums pilnībā apliecina Pušu vienošanos un gribu, un ir saistošs Pusēm, to pilnvarotajām un atbildīgajām personām, kā arī tiesību un saistību pārņēmējiem.
7.8. Domstarpības un strīdi, kas radušās starp Pusēm Līguma izpildes laikā tiek risinātas pārrunu ceļā, bet, ja Puses nevar vienoties, tad domstarpības un strīdi tiek risināti tiesā pēc Pasūtītāja juridiskās adreses Latvijas Republikas normatīvajos aktos noteiktajā kārtībā.
7.9. Līgumam ir šādi pielikumi:
7.9.1. Tehniskā specifikācija/ piedāvājums (1. pielikums);
7.9.2. Piedāvājums (2.pielikums) -  

8.Pušu rekvizīti

